cyanic-selkie/wikianc huggingface dataset:
সমীর রায়চৌধুরী
সাহিত্যকর্ম
কৃত্তিবাস গোষ্ঠিতে যুক্ত থাকার সময়ে তার দুটি কাব্যগ্রন্থ প্রকাশিত হয়েছিল: ঝর্ণার পাশে শুয়ে আছি এবং আমার ভিয়েৎনাম । এই সময়ে নিজ অর্থে তিনি কৃত্তিবাস পত্রিকার সম্পাদক সুনীল গঙ্গোপাধ্যায়-এর প্রথম কাব্যগ্রন্থ একা এবং কয়েকজন প্রকাশ করে কবিমহলে বিশেস সম্মান অর্জন করেন। কৃত্তিবাস গোষ্ঠী ত্যাগের পর, হাংরি আন্দোলন-এর কারণে তার কবিতায় লক্ষণীয় বাঁকবদল ঘটে, এবং তা প্রতিফলিত হয় তার পরবর্তী কাব্যগ্রন্থ জানোয়ার-এ। সেই সময়ে তার চাইবাসার বাড়িটি, নিমডি নামের সাঁওতাল গ্রামের পাহাড়চূড়ায়, হয়ে উঠেছিল একটি গুরুত্বপূর্ণ সাহিত্যকেন্দ্র। ৫০ ও ৬০-এর দশকের বহু কবি ও লেখকের রচনায় চাইবাসার কথা বারবার উচ্চারিত হয়েছে। গ্রেপ্তারির আপমানের কারণে, এবং ১৯৬৫ সালে হাংরি আন্দোলন প্রকৃত অর্থে ফুরিয়ে যাওয়ায়, সমীর প্রায় তিন দশক লেখালিখি থেকে দূরে সরে ছিলেন। ৯০ দশকে কলকাতায় নিজের বাড়ি তৈরি করার পর তিনি আবার লেখালিখিতে ফিরে আসেন, এবং তা ছোট-গল্পকার ও ভাবুক রূপে।
অধুনান্তিক পর্ব
নব্বই দশকের শুরুতে গল্পকার ও ঔপন্যাসিক মুর্শিদ এ এম -এর সঙ্গে সমীর হাওয়া ৪৯ নামে একটি ত্রৈমাসিক সাহিত্যপত্রিকা সম্পাদনা শুরু করেন। সাহিত্য ও বিজ্ঞানকে একটি মঞ্চে একত্রিত করে তিনি নবতর একটি সাহিত্যচিন্তা প্রণয়ন করেন যার নাম তিনি দেন "অধুনান্তিক"। পরবর্তীকালে পত্রিকাটি সাহিত্যতত্ব ও ভাষাতত্বের পত্রিকা হয়ে ওঠে, এবং তাকে আলোচকরা পোস্টমডার্ন মঞ্চ বলে স্বীকৃতি দেন। এই ধারায় রচিত তার ছোটগল্পের সংকলন খুল যা সিমসিম সম্পূর্ণ ভিন্ন ধারার বাংলা সন্দর্ভ হিসাবে সম্মান করে নিতে পেরেছে। অন্যান্য তরুণ কবি ও লেখক, যাঁরা পরীক্ষা-নিরীক্ষায় আগ্রহী, তাদের রচনা হাওয়া ৪৯-এ প্রকাশ ও তাদের গ্রন্থ প্রকাশের দায়িত্ব নিজের কাঁধে তুলে নেন সমীর।
শফিক-উল-হক
মোহাম্মদ শফিক-উল-হক হীরা (জন্ম: ১৯৪৬) প্রথিতযশা বাংলাদেশী সাবেক প্রথম-শ্রেণীর ক্রিকেটার। ঘরোয়া প্রথম-শ্রেণীর ক্রিকেটে পূর্ব পাকিস্তানের প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। ১৯৭৯ ও ১৯৮২ সালে ইংল্যান্ডে অনুষ্ঠিত আইসিসি ট্রফি প্রতিযোগিতায় অংশগ্রহণ করেছেন তিনি। শেষের প্রতিযোগিতায় বাংলাদেশ দলের অধিনায়কের দায়িত্বে ছিলেন শফিক-উল-হক হীরা। খেলায় তার দল ৪ জয় ও ৩ পরাজয় নিয়ে চতুর্থ স্থান দখল করেছিল।
খেলোয়াড়ী জীবন
১৯৭৮ সালে সফরকারী ডেকান ব্লুজের বিপক্ষে অপরাজিত ৫১ রান করেন। প্রথমবারের মতো আন্তর্জাতিক ক্রিকেটে বাংলাদেশ দলকে তিন শতাধিক রানের কোঠায় নিয়ে যেতে প্রভূতঃ ভূমিকা রাখেন।
১৯৭৯ থেকে ১৯৮৩ সময়কালে বাংলাদেশ দলের অধিনায়ক ছিলেন শফিক-উল-হক। ১৯৮২ সালে তার নেতৃত্বে বাংলাদেশ দল আইসিসি ট্রফির সেমি-ফাইনালে উপনীত হয়। তবে, প্রতিযোগিতার শিরোপা বিজয়ী জিম্বাবুয়ে দলের বিপক্ষে হেরে যায় তার দল।
অবসর
ক্রিকেট খেলা থেকে অবসর নেয়ার পর শফিক-উল-হক হীরা বাংলাদেশের ক্রিকেটে প্রশাসকের ভূমিকায় নিজেকে সম্পৃক্ত রেখেছেন।
এসিসি ফাস্ট ট্র্যাক কান্ট্রিজ টুর্নামেন্ট
এসিসি ফাস্ট ট্র্যাক কান্ট্রিস টুর্নামেন্ট ছিল এশিয়ান ক্রিকেট কাউন্সিল (এসিসি) দ্বারা পরিচালিত একটি তিন দিনের ক্রিকেট টুর্নামেন্ট, এটির শীর্ষস্থানীয় আইসিসি সহযোগী সদস্যদের মধ্যে প্রতিদ্বন্দ্বিতা করা হয়েছিল। এটি ২০০৪ এবং ২০০৭ এর মধ্যে তিনবার খেলা হয়েছিল এবং তারপরে একে এএসিসি টুয়েন্টি২০ কাপ নামে নতুন একটি প্রতিযোগিতা এর পরিবর্তে অনুষ্ঠিত হয়েছিল। টুর্নামেন্টের দ্বিতীয় সংস্করণের কিছু ম্যাচ প্রথম-শ্রেণীর মর্যাদা ধারণ করেছিল, কারণ সেগুলি একই সাথে আইসিসি ইন্টারকন্টিনেন্টাল কাপ ম্যাচ ছিল।
২০০৪/০৫ প্রতিযোগিতা
হংকং, সংযুক্ত আরব আমিরাত এবং নেপাল সবাই টুর্নামেন্টে তাদের শীর্ষ তিনে থাকার ফলে ২০০৫ আইসিসি ইন্টারকন্টিনেন্টাল কাপের জন্য যোগ্যতা অর্জন করেছিল। মূলত একটি পৃথক ফাইনাল অনুষ্ঠিত হওয়ার কথা ছিল, কিন্তু হংকং এবং সংযুক্ত আরব আমিরাত যেহেতু গ্রুপের শীর্ষে ছিল শুধুমাত্র তাদের গ্রুপ ম্যাচটি অনুষ্ঠিত হয়, তাই চূড়ান্ত গ্রুপ ম্যাচটিকে সামগ্রিক টুর্নামেন্টের ফাইনালে পরিণত করার সিদ্ধান্ত নেওয়া হয়েছিল। সেই ফাইনালের সংযুক্ত আরব আমিরাত হংকংকে পাঁচ উইকেটের হারিয়েছিল।
২০০৫/০৬ প্রতিযোগিতা
হংকং, নেপাল এবং সংযুক্ত আরব আমিরাতের মধ্যে এই টুর্নামেন্টের ম্যাচগুলিও ২০০৫ আইসিসি ইন্টারকন্টিনেন্টাল কাপের জন্য গণনা করা হয়েছিল।
তথ্যসূত্র
<references group="" responsive="1">
জ্যামিতিক বীজগণিত
জ্যামিতিক বীজগণিত
ক্লিফোর্ড বীজগণিত কে কখনো কখনো জ্যামিতিক বীজগণিত নামে অভিহিত করা হয়। এই নামটি বিশেষত বীজগণিতটির একটি জনপ্রিয় ব্যাখ্যাকে নির্দেশ করে।
এই গণিতটি উচ্চতর গণিতের অনেক গুরুত্বপূর্ণ শাখাকে নবীশ শিক্ষার্থীর কাছে সহজবোধ্যভাবে উপস্থাপন করে। এর মাধ্যমে পদার্থবিজ্ঞানের, বিশেষত আপেক্ষিকতা তত্ত্ব নির্ভর চিরায়ত পদার্থবিজ্ঞানের সমস্যাগুলো গাণিতিক জটিলতা এড়িয়ে সহজে সমাধান করা যায়।
বর্তমানে কম্পিউটার ভিশন এবং রোবোটিক্স এর কিছু গবেষক এর কম্পিউটেশনের দক্ষতার কারণে একে ব্যবহার করছেন।
জ্যামিতিক গুণন
জ্যামিতিক বীজগণিতে যে কোন ভেক্টর স্থানে দুইটি ভেক্টরকে গুণ করা যায়। গুণনের ফলাফলকে বলা হয় বহুভেক্টর, যেহেতু এই গুণনের ফলাফল ভেক্টর বা সংখ্যা নয়। এই গুনণের সবচেয়ে উল্লেখযোগ্য এবং সুবিধাজনক ধর্ম হলো অ্যাসোসিয়েটিভিটি। জ্যামিতিক বীজগণিত হলো কোন ভেক্টর স্থানের উপর সংজ্ঞায়িত একটি বীজগণিত যেখানে গুণনের সংজ্ঞা হলো: একটি (বাস্তব) সংখ্যা, এই নিয়মটি ভেক্টরদের বহুভেক্টর থেকে আলাদা করে
ব্যাখ্যা
যদি \mathbf{a} এবং \mathbf{b} দুইটি ভেক্টর হয় তবে: \mathbf{a} এর মানের বর্গ। কিন্তু জ্যামিতিক বীজগণিতে এই সংখ্যাটি ঋণাত্মকও হতে পারে। দেখা যাচ্ছে একটি বাস্তব সংখ্যা (কারণ এইটুকু ছাড়া সমীকরণের আর সব পদ বাস্তব সংখ্যা)। এই পদটিকে বলা হয় দুইটি ভেক্টরের অন্তর্নিহিত গুণন,
ভেক্টর জ্যামিতির ডট গুণ তাই এই গণিতে স্বাভাবিকভাবে প্রবেশ করে।
মহম্মদ শহিদ আলম
মুহাম্মদ শহীদ আলম একজন পাকিস্তানি অর্থনীতিবিদ, শিক্ষাবিদ এবং সামাজিক বিজ্ঞান । তিনি নর্থইস্টার্ন ইউনিভার্সিটির অর্থনীতির অধ্যাপক । তিনি লন্ডনের ইনস্টিটিউট ফর পলিসি রিসার্চ অ্যান্ড ডেভেলপমেন্টের উপদেষ্টা বোর্ডের সদস্য।
পটভূমি
আলম ১৯৫০ সালে পূর্ব পাকিস্তানের ঢাকায় একটি মুহাজির পরিবারে জন্মগ্রহণ করেন ১৯৭১ সালে পূর্ব পাকিস্তান থেকে বাংলাদেশ সৃষ্টির পর পশ্চিম পাকিস্তানে চলে যায়। তিনি ঢাকা বিশ্ববিদ্যালয় থেকে বিএ, করাচি বিশ্ববিদ্যালয় থেকে এমএ এবং পিএইচডি করেছেন। ওয়েস্টার্ন অন্টারিও বিশ্ববিদ্যালয় থেকে। (১৯৭৯) তার ভাই হলেন, পাকিস্তান বিমানবাহিনী ফ্লাইং এসি, এয়ার কমাডার মুহাম্মদ মাহমুদ আলম এবং কণা পদার্থবিজ্ঞান এম. সাজ্জাদ আলম ।
কর্মজীবন
আলমের একাডেমিক লেখাগুলি অন্যান্য বিষয়গুলির মধ্যে, পূর্বে উপনিবেশিত রাজ্যগুলির উপর পশ্চিমা বৈদেশিক এবং অর্থনৈতিক নীতিগুলির অর্থনৈতিক প্রভাবগুলির উপর ফোকাস করে। তিনি পশ্চিমা নীতি দ্বারা উত্পাদিত বর্তমান সময়ের বৈশ্বিক সম্পদ বৈষম্য সম্পর্কে সমালোচনামূলকভাবে লিখেছেন। তিনি মূলধারার অর্থনীতির পুঁজিবাদী মতাদর্শগত অভিপ্রায় এবং ইউরোপকেন্দ্রিকতা প্রতি দৃষ্টি আকর্ষণ করেন। মধ্যপ্রাচ্য এবং গ্লোবাল সাউথে মার্কিন নীতির স্পষ্ট বিরোধী,
সহ অনেক বই প্রকাশ করেছেন
তিনি কাউন্টারপাঞ্চ ম্যাগাজিনের নিয়মিত অবদানকারীও।
১৯৪৬
১৯৪৬ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।
মাইক মোরোনি
মাইকেল ম্যাথিউ মোরোনি (৬ ডিসেম্বর ১৯৩৩ – ১৫ মার্চ ২০১৫) একজন অস্ট্রেলীয় ক্রীড়াবিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের দীর্ঘ লম্ফে প্রতিদ্বন্দ্বিতা করেছিলেন।
রোবের্তো মানচিনি
রোবের্তো মানচিনি (Roberto Mancini, ; জন্ম: ২৭ নভেম্বর ১৯৬৪) হলেন একজন ইতালীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ইতালি জাতীয় দলের ম্যানেজারের দায়িত্ব পালন করছেন। মানচিনি তার খেলোয়াড়ি জীবনের অধিকাংশ সময় সাম্পদোরিয়া এবং লাৎসিয়োর হয়ে আক্রমণভাগের খেলোয়াড় হিসেবে খেলেছেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছেন।
১৯৮১–৮২ মৌসুমে, ইতালীয় ক্লাব বোলোনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন; বোলোনিয়ার হয়ে তিনি ৩০ ম্যাচে ৯টি গোল করেছিলেন। অতঃপর ১৯৮২–৮৩ মৌসুমে তিনি সাম্পদোরিয়ায় যোগদান করেছিলেন, সাম্পদোরিয়া হয়ে তিনি ভুয়াদিন বশকভের অধীনে ১৯৯০–৯১ সেরিয়ে আ-এর শিরোপা জয়লাভ করেছিলেন। সাম্পদোরিয়ায় ১৫ মৌসুম অতিবাহিত করার পর লাৎসিয়োর সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ১৩৬ ম্যাচে ২৫টি গোল করেছিলেন। সর্বশেষ ২০০০–০১ মৌসুমে, তিনি ধারে লাৎসিয়ো হতে ইংরেজ ক্লাব লেস্টার সিটিতে যোগদান করেছিলেন; লেস্টার সিটির হয়ে মাত্র ১ মৌসুম খেলার পর তিনি অবসর গ্রহণ করেছিলেন।
১৯৮২ সালে, মানচিনি ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ১৯৮৪ সালে ইতালির হয়ে আন্তর্জাতিক পর্যায়ে অভিষেক করেছিলেন; ইতালির জার্সি গায়ে তিনি সর্বমোট ৩৬ ম্যাচে ৪টি গোল করেছিলেন। তিনি ইতালির হয়ে সর্বমোট ১টি ফিফা বিশ্বকাপ (১৯৯০) এবং ১টি উয়েফা ইউরোপীয় চ্যাম্পিয়নশিপে (১৯৮৮) অংশগ্রহণ করেছিলেন, যার মধ্যে ১৯৯০ সালে আজেলিয়ো ভিচিনির অধীনে ফিফা বিশ্বকাপের তৃতীয় স্থান অর্জন করেছিলেন।
খেলোয়াড়ি জীবনের ইতি টানার পর ২০০১ সালে, মানচিনি ইতালীয় ফুটবল ক্লাব ফিওরেন্তিনার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। ফিওরেন্তিনার হয়ে প্রায় ২ মৌসুম ম্যানেজারের দায়িত্ব পালন করার পর তিনি সেরিয়ে আ-এর ক্লাব লাৎসিয়োয় ম্যানেজার হিসেবে পুনরায় যোগদান করেন; লাৎসিয়োর হয়ে তিনি ১টি শিরোপা জয়লাভ করেছেন। ২০০৪–০৫ মৌসুমে, তিনি ইন্টার মিলানের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে দীর্ঘ সময় (প্রায় ৪ মৌসুম) অতিবাহিত করেছেন। অতঃপর তিনি প্রিমিয়ার লিগের ক্লাব ম্যানচেস্টার সিটির ম্যানেজারের দায়িত্ব গ্রহণ করেন। পরবর্তীতে তিনি গালাতাসারায়, ইন্টার মিলান এবং জিনিত সেন্ট পিটার্সবার্গের ম্যানেজারের দায়িত্ব পালন করেছেন। ২০১৮ সালের ১৫ই মে তারিখে লুইজি দি বিয়াজো বরখাস্ত হওয়ার পর, তিনি ইতালি জাতীয় দলের ম্যানেজারের পদে নিযুক্ত হয়েছেন।
ব্যক্তিগতভাবে, মানচিনি বেশ কিছু পুরস্কার জয়লাভ করেছেন, যার মধ্যে ২ মৌসুম গুয়েরিন দরো এবং ২০১৭ সালে ফুটবল কিংবদন্তি হিসেবে গোল্ডেন ফুট অর্জন অন্যতম। দলগতভাবে, খেলোয়াড় হিসেবে মানচিনি সর্বমোট ১৩টি শিরোপা জয়লাভ করেছিলেন, যার মধ্যে ৭টি সাম্পদোরিয়ার হয়ে এবং ৬টি লাৎসিয়োর হয়ে জয়লাভ করেছিলেন। অন্যদিকে, ম্যানেজার হিসেবে, এপর্যন্ত ১৩টি শিরোপা জয়লাভ করেছেন, যার মধ্যে শুধুমাত্র ইন্টার মিলানের হয়েই ৭টি শিরোপা জয়লাভ করেছেন।
প্রারম্ভিক জীবন
রোবের্তো মানচিনি ১৯৬৪ সালের ২৭শে নভেম্বর তারিখে ইতালির ইয়েসিতে জন্মগ্রহণ করেছেন, তবে তিনি শৈশবেই রোক্কাদাস্পিদেতে স্থানান্তরিত হয়েছিলেন এবং আলদো ও মারিয়ান্না মানচিনির কাছে তার শৈশব অতিবাহিত করেছেন। তার স্তেফানি নামে একজন ছোট বোন রয়েছে। তিনি যৌবনে বেদী বালক হিসেবে কাজ করেছিলেন।
আন্তর্জাতিক ফুটবল
মানচিনি ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছিলেন। ১৯৮২ সালের ৬ই অক্টোবর তারিখে তিনি অস্ট্রিয়া অনূর্ধ্ব-২১ দলের বিরুদ্ধে ম্যাচে ইতালি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছিলেন। ইতালি অনূর্ধ্ব-২১ দলের হয়ে তিনি ১৯৮৪ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছিলেন, তবে তার দল উক্ত প্রতিযোগিতায় সেমি-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। ১৯৮৬ সালে তিনি একই দলের হয়ে ১৯৮৬ উয়েফা ইউরোপীয় অনূর্ধ্ব-২১ চ্যাম্পিয়নশিপের ফাইনালে পৌঁছেছিলেন, ফাইনালে তার দল স্পেন অনূর্ধ্ব-২১ দলের কাছে পরাজিত হয়েছিল। ইতালির বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করে ৯টি গোল করেছিলেন।
১৯৮৪ সালের ২৬শে মে তারিখে, মাত্র ১৯ বছর ৫ মাস ২৯ দিন বয়সে, ডান পায়ে ফুটবল খেলায় পারদর্শী মানচিনি কানাডার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছিলেন। ম্যাচটি ইতালি ২–০ গোলের ব্যবধানে জয়লাভ করেছিল। ইতালির হয়ে অভিষেকের বছরে মানচিনি সর্বমোট ২ ম্যাচে অংশগ্রহণ করেছিলেন। জাতীয় দলের হয়ে অভিষেকের ৪ বছর ১৫ দিন পর, ইতালির জার্সি গায়ে প্রথম গোলটি করেছিলেন; ১৯৮৮ সালের ১০ই জুন তারিখে, জার্মানির বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
মানচিনি ইতালিতে অনুষ্ঠিত ১৯৯০ ফিফা বিশ্বকাপের জন্য আজেলিয়ো ভিচিনির অধীনে ঘোষিত ইতালি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। তিনি উক্ত বিশ্বকাপের ইতালি দলে অন্তর্ভুক্ত থাকলেও একটি ম্যাচেও অংশগ্রহণ করেননি।
১৯৯৪ সালের ২২শে মার্চ তারিখে মানচিনি ২৯ বছর বয়সে ইতালির হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। জার্মানির স্টুটগার্টের মার্সিডিজ বেঞ্জ এরিনায় অনুষ্ঠিত জার্মানির বিরুদ্ধে উক্ত ম্যাচে ইতালি ২–১ গোলের ব্যবধানে পরাজিত হয়েছিল, ম্যাচটিতে তিনি ৪৫ মিনিট খেলেছিলেন। আন্তর্জাতিক ফুটবলে, তার ১০ বছরের খেলোয়াড়ি জীবনে তিনি সর্বমোট ৩৬ ম্যাচে ৪টি গোল করেছিলেন।
মক্কা বিজয়
ইসলামের নবী মুহাম্মাদ খ্রিস্টীয় ৬৩০ অব্দে রক্তপাতহীনভাবে মক্কা নগরী জয় করেন। ইতিহাসে এই ঘটনা মক্কা বিজয় (فتح مكة fatḥ makkah) নামে খ্যাত। ঐতিহাসিকদের মতে মক্কা বিজয় ইসলামের ইতিহাসে সর্বশ্রেষ্ঠ বিজয়। এই বিজয়ের ফলে মুসলমানদের পক্ষে আরবের অন্যান্য এলাকা বিজয় করা সহজসাধ্য হয়ে পড়ে।
হুদাইবিয়ার সন্ধি মোতাবেক সন্ধির পরবর্তী বছর মুহাম্মাদ ২০০০ সাহাবা নিয়ে মক্কায় উমরাতুল ক্বাযা পালন করতে আসেন এবং এ সময়ই তিনি মক্কার কুরাইশদের মধ্যে নেতৃত্বের শুন্যতা লক্ষ্য করেন। তাদের ক্ষাত্রশক্তির সঠিক পরিমাপ করতে পেরেছিলেন তিনি এবং এজন্যই অধীর ছিলেন মক্কা বিজয়ের জন্য। এর এক বছরের মাথায়ই তিনি তা সম্পন্ন করার জন্য মনস্থির করেন।
আল কুরআনে হুদাইবিয়ার সন্ধিকে প্রকাশ্য বিজয় বলে উল্লেখ করা হয়েছে। হুদাইবিয়ার সন্ধি এবং মক্কা বিজয় দুটিই মুহাম্মাদের অতুলনীয় দূরদর্শীতার ফল। হুদাইবিয়ার সন্ধির মাধ্যমে যে বিজয়ের সূত্রপাত হয়েছিল তার চূড়ান্ত রূপই ছিল মক্কা বিজয়।
হুদাইবিয়ার সন্ধি রদ
হুদাইবিয়ার সন্ধির অল্প কিছুদিন পরেই ইসলাম ব্যাপক হারে প্রসারিত হতে শুরু করে যা কুরাইশদের শঙ্কিত করে তোলে। তারা দেখতে পায় এভাবে চলতে থাকলে মক্কার দক্ষিণাঞ্চলের গোত্রগুলো অচিরেই ইসলাম গ্রহণ করবে। তাই তারা তায়েফের সাকীফ গোত্র এবং হুনায়নের হাওয়াজিন গোত্রদ্বয়ের সাথে জোটবদ্ধ হয়ে মদীনা আক্রমণের পরিকল্পনা করে। কিন্তু ১০ বছরের এই চুক্তির কারণে তারা আক্রমণ করতে পারছিলনা। তাই তারা প্রথমে চুক্তি বাতিলের ষড়যন্ত্র শুরু করে।
সন্ধির চুক্তিমতে বনু বকর গোত্র কুরাইশদের সাথে এবং বনু খুযাআ গোত্র মদীনার ইসলামী সরকারের সাথে মৈত্রীসূত্রে আবদ্ধ হয়েছিল। এই দুটি গোত্রের মধ্যে অনেক আগে থেকেই শত্রুতা চলে আসছিলো। এর কারণ অনেকটা এরকম। ইসলামের আবির্ভাবের পূর্বে বনু হাদরামি গোত্রের জনৈক এক ব্যক্তি বসবাসের উদ্দেশ্যে খুযাআ গোত্রের এলাকা দিয়ে যাওয়ার সময় খুযাআ গোত্রের লোকেরা তাকে হত্যা করে। এরপর বনু বকরের লোকেরা খুযাআ গোত্রের এক ব্যক্তিকে হত্যা করে। এর প্রতিশোধ নেয়ার জন্য আবার খুযাআ গোত্রের লোকেরা বনুবকরের একাংশ বনু দায়েলের সরদার আসওয়াদের তিন সন্তান সালমা, কুলসুম ও যুবাইরকে হারাম শরীফের সীমানার কাছে হত্যা করে। তখন থেকেই বনু দায়েল তথা সমগ্র বনু বকরের সাথে বানু খুযাআর বিরোধ চরে আসছিলো যা ইসলামের আবির্ভাবের ফলে অনেকটা স্তিমিত হয়ে যায়। কিন্তু হুদাইবিয়ার সন্ধির পর আবার বনু বকর সুযোগ খুঁজতে থাকে।
এরই জের ধরে একদিন বুন দায়েল পরিবারের প্রধান নাওফেল ইবনে মুয়াবিয়া বনু খুযাআ গোত্রের মুনাব্বিহ নামক এক ব্যক্তিকে ওয়াতির নামক জলাশয়ের নিকট ঘুমন্ত অবস্থায় হত্যা করে। এতে পূর্ব শত্রুতা আবার মাথাচাড়া দিয়ে উঠে এবং দুই গোত্রে তুমুল যুদ্ধ আরম্ভ হয়। কুরাইশরা সন্ধি বাতিলের জন্য একে একটি সুযোগ হিসেবে গ্রহণ করে এবং এই যুদ্ধে বনু বকরকে অস্ত্র সাহায্য দেয়। তারা ভেবেছিলো বিস্তারিত তথ্য হযরত মুহাম্মাদের কাছে পৌছাবেনা; তাই তারা রাতের অন্ধকারে বনু বকরের পক্ষে যুদ্ধেও অবতীর্ণ হয়। খুযাআ গোত্রের উপর রাতের অন্ধকারে নিরস্ত্র অবস্থায় আক্রমণ করা হয় এবং নিরুপায় হয়ে তারা হারাম শরীফে আশ্রয় গ্রহণ করে। খুযাআর লোকেরা বলে যে তারা হারাম শরীফে প্রবেশ করেছে যেখানে রক্তপাত নিষিদ্ধ। কিন্তু নাওফেল সবকিছু অমান্য করে এবং কুরাইশ ও বনু বকরকে নিয়ে হারাম শরীফের অভ্যন্তরে ঝাপিয়ে পড়ে খুযাআ গোত্রের প্রচুর লোককে হত্যা করে। এটি ছিল হুদায়বিয়ার চুক্তির সুস্পষ্ট লঙ্ঘন।
এই ঘটনার পর খুযাআ গোত্রের আমর ইবনে সালিম এবং বনু কা'ব গোত্রের এক ব্যক্তিসহ মোট ৪০ জন উষ্ট্রারোহীকে নিয়ে মুহাম্মদ এর কাছে এসে সব ঘটনা বিবৃত করে এবং তার সাহায্যের জন্য আবেদন করে। মুহাম্মদ তাদেরকে সাহায্য করা হবে বলে আশ্বাস দেন এবং তখনই মক্কা বিজয়ের ব্যাপারে মনস্থির করেন। খুযাআর লোকেরা তখন মক্কায় ফিরে যায়। এর পরপরই মুহাম্মাদ এই হত্যাকান্ডের কঠোর প্রতিবাদ জানিয়ে এবং তিনটি শর্তারোপ করে কুরাইশদের কাছে একজন দূত প্রেরণ করেন। কথা ছিলো এই শর্তত্রয়ের যেকোন একটি মেনে নিতে হবে। শর্তত্রয় ছিল: কুরাইশদের পক্ষ হতে কারতা বিন উমর তৃতীয় শর্তটি গ্রহণ করে। পরবর্তীকালে তারা অবশ্য এর জন্য অনুতপ্ত হয়েছিল। ফলস্বরূপ, ঐতিহাসিক হুদাইবিয়ার সন্ধি রদ হয়ে যায়।
সন্ধি নবায়নের প্রচেষ্টা
প্রকৃতপক্ষে সন্ধিচুক্তি অগ্রাহ্য করে বনু বকরকে সহযোগিতা করাটা ছিল প্রচন্ড অন্যায় আর চুক্তি বাতিলের সিদ্ধান্তটিও যে তদনুরুপ অন্যায় ও নির্বুদ্ধিতার পরিচায়ক হয়েছে কুরাইশ নেতারা তা অচিরেই উপলব্ধি করতে শুরু করে। তাই তারা চুক্তি নবায়নের জন্য শীঘ্রই তাদের অন্যতম নেতা আবু সুফিয়ানকে মদীনায় প্রেরণ করে। আবু সুফিয়ান কাজটি সহজে আদায় করে নেয়ার লক্ষ্যে প্রথমেই তার কন্যা উম্মে হাবীবার গৃহে যায়। উল্লেখ্য উম্মে হাবীবা ছিল হযরত মুহাম্মদের সম্মানিত স্ত্রীদের একজন। কিন্তু হাবীবার গৃহে যেয়ে আবু সুফিয়ান কোন সুবিধা করতে পারেননি; এমনকি উম্মে হাবীবা তাকে বসতেও দেয়নি। কারণ হিসেবে উম্মে হাবীবা বলে যে তার গৃহের বিছানাটি আল্লাহর রাসূলের। পিতা হিসেবে আবু সুফিয়ান শ্রদ্ধেয় হলেও হযরত মুহাম্মদের বিছানায় একজন নাপাক মুশরিক বসুক এটা সে চায়না। আবু সুফিয়ান এতে মনঃক্ষুণ্ণ হয়ে বেরিয়ে যায়। হযরত মুহাম্মদের কাছে সে সন্ধি নবায়নের প্রস্তাব পেশ করলে হযরত মুহাম্মদ কোন উত্তর দেননি। এরপর আবু সুফিয়ান একে একে আবু বকর, উমর এবং সবশেষে হযরত আলীর কাছে যায়। আবু বকর ও উমর তাদের অপারগতার কথা প্রকাশ করেন এবং হযরত আলী তামাশা করে বলেন যে আবু সুফিয়ান যেন কারো উত্তরের অপেক্ষা না করে মদীনার মসজীদে নববীতে তার প্রস্তাবের কথা ঘোষণা করে চলে যায়। উপায়ন্তর না দেখে আবু সুফিয়ান তা-ই করে এবং মক্কায় ফিরে যায়। সন্ধি নবায়নের সব প্রচেষ্টাই ব্যর্থ হয়। আর এদিকে মুহাম্মদ মক্কা বিজয়ের জন্য অতি গোপনে প্রস্তুতি নেয়া শুরু করেন।
গোপন প্রস্তুতি
মক্কা অভিযানের পূর্বে মূতার যুদ্ধে যাবার প্রস্তুতির কথা প্রকাশিত হয়ে পড়ায় অনেক ক্ষতি হয়েছিল। তাই নবী মুহাম্মদ মক্কা অভিযানের প্রস্তুতি সর্বোচ্চ গোপনীয়তার মাধ্যমে শুরু করেন। তিনি কাউকে বলেননি কোথায় অভিযানে বের হবেন। এমনকি তার ঘনিষ্ঠ সহচর আবু বকর বা তার স্ত্রীদেরকেও কিছু বলেননি। তবে একটি উপায়ে তা প্রায় প্রকাশিত হয়ে পড়েছিল। হাতিব ইবনে আবী বালতা নামক একজন সাহাবী, যিনি বদর যুদ্ধে অংশ নিয়েছিলেন, অনুমান করেন যে নবী মক্কা অভিমুখে যাবেন। তিনি অনুমানভিত্তিক এই সংবাদ একটি পত্রের মাধ্যমে কুরাইশদের জানানোর উদ্যোগ নেন এবং সারাহ নামক এক মহিলার মাধ্যমে তা মক্কা পাঠিয়ে দেন। কিন্তু ঐ মহিলা মক্কা পৌছানোর পূর্বেই নবী এই সংবাদ জেনে যান এবং তিনজন সাহাবীকে সেই পত্রটি উদ্ধারের জন্য প্রেরণ করেন। এই তিনজন হলেন হযরত আলী, যুবায়ের এবং মিকদাদ। তারা মক্কা অভিমুখে রওযায়ে খাখ নামক স্থানে উক্ত মহিলার সন্ধান পান। প্রথমে অস্বীকার করলেও হুমকির, মুখে সে চিঠিটি দিয়ে দেয়। এটি মদীনায় আনার পর জানা যায় যে তা হাতিবের লিখা। প্রকৃতপক্ষে হাতিব ইসলামের প্রতি বিদ্বেষের বশে নয় বরং নির্বুদ্ধিতার কারণে কেবল কুরাইশদের সহানুভূতি আদায়ের জন্য এই পত্র লিখেছিলেন। তাই তাকে ক্ষমা করে দেয়া হয়।
মক্কা অভিমুখে যাত্রা ও শিবির স্থাপন
সম্পূর্ণ গোপনে মক্কা অভিযান শুরু হয়। বনু সুলাইম, বনু আশজা, বনু মুযায়না, বনু গিফার এবং বনু আসলাম গোত্রের অনেকেই প্রস্তুতি নিয়ে মদীনা থেকে মুহাম্মদের সাথে বের হয়। এই দলের সাথে খালীদ বিন ওয়ালিদ ছিলেন। আবার অনেকেই পথিমধ্যে মিলিত হয়। এভাবে মুসলমানদের মোট সৈন্যসংখ্যা দাড়ায় ১০,০০০। মুসলিম বাহিনী ৮ম হিজরী সালের ১০ রমযান তারিখে মদীনা থেকে মক্কা অভিমুখে যাত্রা করে। তখন মুসলমানদের সবাই রোযা রেখেছিল এবং কাদীদ নামক স্থানে কুদাইদ এবং উসফান নামক এলাকার মধ্যবর্তী একটি ঝর্ণার নিকট আসার পর তারা রোযা ভঙ্গ করেন। এরপর ঐ রমযানে আর কেউ রোযা রাখেনি। ১২ দিন চলার পর মুসলিম বাহিনী মার-উজ-জাহরান নামক গিরি-উপত্যকায় পৌছে। এখানেই এশার নামায আদায়ের পর মুসলিম বাহিনী শিবির স্থাপন করে।
মক্কায় প্রবেশ
একই সময়ে, আবু সুফিয়ান ইবনে হারব মুহাম্মদ এবং মক্কার মাঝখানে যাতায়াত অব্যাহত রাখেন এবং মক্কা বিজয় ঠেকাতে একটি সমঝোতায় পৌঁছানোর চেষ্টা করতে থাকেন। তথ্যসূত্র অনুসারে, তিনি মুহাম্মাদের চাচা ইবনে আব্বাসের সাহায্য পান, যদিও কিছু পণ্ডিত মনে করেন যে, আব্বাসীয় রাজবংশের শাসনাধীন ইতিহাসবিদগণ তাদের লেখায় আব্বাসের ভূমিকাকে বাড়িয়ে তুলে ধরেছেন এবং আবু সুফিয়ানের ভূমিকাকে ছোটো করে দেখিয়েছেন, যিনি কিনা আব্বাসীয় শত্রুদের পূর্বপুরুষ।
তাদের রণকৌশলটি ছিল একই সময়ে একটি নির্দিষ্ট লক্ষ্য হিসেবে মক্কাকে কেন্দ্র করে চারদিক থেকে অগ্রসর হওয়া। এর ফলে শত্রুপক্ষের শক্তি ছত্রভঙ্গ হয়ে পড়বে এবং অগ্রসরমান কোন সারির দিকেই তারা আলাদাভাবে মনোযোগ দিতে পারবে না। এই কৌশলের আরেকটি গুরুত্বপূর্ণ কারণ ছিল যদি একটি বা দুটি আক্রমণকারী সারি প্রবল বাধার সম্মুখীনও হয় এবং বাধা ভাঙতে অক্ষম হয়, তবুও অন্য পাশের সারিগুলো থেকে আক্রমণ চালিয়ে যাওয়া যাবে। এর কৌশল কুরাইশদের পালিয়ে যাওয়াকেও রোধ করা সম্ভব হবে।
বিজিতদের প্রতি আচরণ
মক্কা বিজয় সূচনার শেষলগ্নে, আবু সুফিয়ান ইসলাম গ্রহণ করেন। হযরত মুহাম্মদ তাকে প্রশ্ন করলে তিনি উত্তরে বলেন তিনি স্বীকার করেছেন যে, মক্কার দেবদেবীগণ ক্ষমতাহীন বলে প্রমাণিত হয়েছে এবং প্রকৃতপক্ষে আল্লাহ ছাড়া কোন উপাস্য নেই, যা হল ইসলামী বিশ্বাসমূলক স্বীকারোক্তির প্রথমাংশ। বিনিময়ে, মুহাম্মাদ আবু সুফিয়ানের ঘরকে নিরাপদ আশ্রয়কেন্দ্র হিসেবে ঘোষণা করেন কারণ সে ছিল গোত্রের তৎকালীন সর্দার, এবং সকলেই তার আয়ত্তাধীন এলাকায় জমায়েত হয়েছিল, যা তিনি এভাবে বলেন:
তিনি আরও ঘোষণা করেন:
এরপর, হযরত মুহাম্মদ তার সাহাবাদের সাথে নিয়ে ক্বাবা ঘর পরিদর্শন করলেন। সকল দেব-দেবীর মূর্তি ভেঙ্গে ধ্বংস করে ফেলা হল। এরপর হযরত মুহাম্মদ কুরআনের নিম্নোক্ত আয়াত পাঠ:"বলো, সত্য এসেছে এবং মিথ্যা বিলুপ্ত হয়েছে। নিশ্চয়ই মিথ্যা বিলুপ্ত হতে বাধ্য।"
জনগণ মক্কায় সমবেত হল, এবং হযরত মুহাম্মদ নিম্নোক্ত বক্তব্য দিলেন:
এরপর হযরত মুহাম্মদ জনগণকে উদ্দেশ্য করে বললেন:
"হে কুরাইশগণ, তোমাদের প্রতি আমার কি রকম আচরণ করা উচিত বলে মনে কর?"
এবং তারা বলল, "করুণা, হে আল্লাহর নবী। আমরা আপনার কাছ থেকে ভালো ছাড়া কিছুই আশা করি না।"
এরপর হযরত মুহাম্মদ ঘোষণা করলেন:
"আমি তোমাদের ঠিক তাই বলবো যা নবী ইউসুফ তার ভাইদেরকে বলেছিলেন। আজ তোমাদের প্রতি আমার কোন অভিযোগ নেই; তোমরা যেতে পারো কারণ তোমরা মুক্ত।" মক্কাবাসীর আত্মসমর্পণের পর মুহাম্মাদের সম্মান বৃদ্ধি পায়। আরব অঞ্চল হতে সকল কূটনৈতিক প্রতিনিধিগণ তাকে স্বীকৃতি দিতে মদিনায় আসেন।
দশজন লোককে মৃত্যুদণ্ডের নির্দেশ দেয়া হল: ইকরিমা ইবনে আবু জেহেল, আবদুল্লাহ ইবনে সাদ ইবনে আবি সারহ, হাবার ইবনে আসওয়াদ, মিক্বাস সুবাবাহ লাইসি, হুয়াইরাস বিন নুকাইদ, আবদুল্লাহ হিলাল ও চারজন মহিলা যারা হত্যার বা অপরাধের দায়ে দোষী ছিল অথবা যুদ্ধ উস্কে দিয়েছিল অথবা বিশৃঙ্খলা সৃষ্টি করেছিল।
দুইজন গায়িকাকে হযরত মুহাম্মদ আইন অমান্যের দায়ে অভিযুক্ত করেন, একজনকে হত্যা করা হয় কিন্তু অপরজন ইসলাম গ্রহণের কারণে মুক্তি পায়। আবদুল্লাহ ইবনে সাদ উসমান ইবনে আফফানের সুপারিশে নিরাপত্তা পায় এবং প্রাথমিকভাবে সে হযরত মুহাম্মদের আনুগত্য মেনে নিতে অস্বীকার করে, তবুও হযরত মুহাম্মদের জারিকৃত আদেশকে ভুল বোঝার কারণে প্রত্যক্ষদর্শীরা তাকে হত্যা করেনি।
প্রতিক্রিয়া
মক্কা বিজয়ের পর মুহাম্মদের দয়াসুলভ আচরণ এবং মুসলমানদের সাথে মেলামেশার ফলে একদিকে মক্কায় দলে দলে লোকেরা ইসলাম গ্রহণ করতে লাগলো; অন্যদিকে তামাম আরব গোত্রের ওপর বিজয়ের ব্যাপক বিরাট প্রভাব পড়লো। তারা বুঝতে পারলো, ইসলামের প্রতি আহবানকারী বাস্তবিকই ধন-দৌলত বা রাজত্বের কোনো কাঙাল নন; বরং তিনি আল্লাহরই পয়গাম্বর। পরন্ত এ সময়ে ইসলাম ও তার বৈশিষ্ট্য কোনো চোরা-গুপ্তা জিনিস ছিলো না; বরং ইসলামী আদর্শের স্বরূপটা প্রায় গোটা আরব দেশই জেনে ফেলেছিলো। যাদের হৃদয়ে বুঝবার শক্তি ছিলো, তারা বুঝে নিয়েছিলো যে, এই হচ্ছে আসল সত্য। তাই মক্কা বিজিত হবার সঙ্গে সঙ্গেই আরবের দূর-দূরাঞ্চল থেকে বিভিন্ন গোত্রের লোকেরা এসে ইসলাম কবুল করতে লাগলো।
এতদসত্ত্বেও যে সব লোকের অন্তরে ইসলামী আন্দোলনের প্রতি ঘৃণা ও বিদ্বেষ বর্তমান ছিলো, তারা এ দৃশ্য দেখে যারপর নাই অস্তির হয়ে উঠলো। তাদের ভেতরে বিদ্বেষ ও বিরুদ্ধতার আগুন দাউ দাউ করে জ্বলে উঠলো। এদিক দিয়ে হুনাইনের অধিবাসী হাওয়াজেন ও সাকীফ নামক দুটি গোত্র অত্যন্ত অগ্রবর্তী ছিলো। তারা মুসলমানদের মুকাবিলার প্রস্তুতি নিতে থাকে। তারা মালিক ইবনে আওফ নাযারী নামক তাদের জনৈক সর্দারকে বাদশাহ মনোনীত করলো এবং মুসলমানদের মুকাবিলা করার জন্যে সর্বাত্মক প্রস্তুতি শুরু করে দিলো। এ ব্যাপারে তারা আরো বহু গোত্রকে নিজেদের সঙ্গী বানিয়ে নিলো। এ প্রস্তুতির কথা জানতে পেরে নবীও সাহাবীদের সঙ্গে পরামর্শ করে সিদ্ধান্ত নিলেন যে এই ক্রমবর্ধমান ফিতনাকে সময় থাকতেই মিটিয়ে ফেলার চেষ্টা করতে হবে। এই সিদ্ধান্তের অনুবর্তিতায় হুনাইনের যুদ্ধ সংঘটিত হয়।
ইব্রাহিম মাহুধি
ইব্রাহিম মাহুধি হুসাইন (Ibrahim Mahudhee; জন্ম: ২২ আগস্ট ১৯৯৩; ইব্রাহিম মাহুধি নামে সুপরিচিত) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।
২০১৫–১৬ মৌসুমে, মালদ্বীপীয় ক্লাব ফেইধুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফেইধুর হয়ে দুই মৌসুম অতিবাহিত করার পর ২০১৭–১৮ মৌসুমে তিনি ট্রাস্ট অ্যান্ড কেয়ারে যোগদান করেছেন। ২০১৯–২০ মৌসুমে, তিনি ট্রাস্ট অ্যান্ড কেয়ার হতে মালদ্বীপীয় ক্লাব মাজিয়ায় যোগদান করেছেন।
ইব্রাহিম ২০১৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২১ ম্যাচে ২টি গোল করেছেন।
প্রারম্ভিক জীবন
ইব্রাহিম মাহুধি হুসাইন ১৯৯৩ সালের ২২শে আগস্ট তারিখে মালদ্বীপের ফেইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ১৪ই নভেম্বর তারিখে, ২৪ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী ইব্রাহিম ফিলিস্তিনের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় নাইজ হাসানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ফিলিস্তিন ১–৮ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে ইব্রাহিম সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ৯ দিন পর, মালদ্বীপের জার্সি গায়ে প্রথম গোলটি করেছেন; ২০১৮ সালের ২৩শে মার্চ তারিখে, সিঙ্গাপুরের বিরুদ্ধে ম্যাচের ৬৮তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
টমার হেমড
টমার হেমড (হিব্রু: תומר חמד‎‎; জন্ম ২ মে ১৯৮৭) একজন ইসরায়েলি পেশাদার ফুটবলার যিনি প্রিমিয়ার লিগের ক্লাব ব্রাইটন হোভ আলবিয়ন এবং ইসরায়েল জাতীয় দলে স্ট্রাইকার হিসেবে খেলেন।
মাক্কাবি হাইফা
হেমড অনূর্ধ্ব-১৮ দলের হয়ে নিয়মিত গোল দেয়ার সুবাদে ২০০৬ সালে মাক্কাবি হাইফা মূল দলে সুযোগ পায়। আবার যুবদলে ফিরে আসার পূর্বে তিনি মূল দলের হয়ে ৩টি ম্যাচ খেলে ১টি গোল দেন। ২০০৬ সালের ২৬ মে'তে ক্লাবের মূল দলের হয়ে অভিষেক গোল করেন, মাক্কাবি হারজিলয়ার বিপক্ষে ম্যাচটিতে ২-০ গোলের জয় পায় মাক্কাবি হাইফা।
হেমড পরবর্তীতে মাক্কাবি হারজিলয়ার, তেল আবিব, মাক্কাবি নাজারেথে লোনে খেলেছেন। ২০১০ সালের গ্রীষ্মে আবার মাক্কাবি হাইফাতে ফিরে যান, এবং ২০১০-১১ মৌসুমে ৪৫ টি ম্যাচ খেলে ১৮ গোল করে ক্লাবকে শিরোপা জেতান।
মাইওরকা
২০১১ সালের ২১ জুনে হেমড ৩ বছরের চুক্তিতে স্প্যানিশ লা লিগার ক্লাব আরসিডি মাইওরকাতে যোগ দেন। ২৮ আগস্টে এস্পানিয়লের বিপক্ষে অভিষেক হয়, ম্যাচটিতে ১-০ গোলে জয় পায় তার দল। ১ অক্টোবরে ওসাসুনার বিপক্ষে ২-২ গোলে ড্র হওয়া ম্যাচে প্রথম গোল দেন। এছাড়াও পরের বছর ১০ জানুয়ারিতে কোপা দেলরে অভিষেক ম্যাচে জোড়া গোল দেন, ঘরের মাঠে ম্যাচটিতে রিয়াল সোসিয়েদাদকে ৬-১ গোলের বিশাল ব্যাবধানে হারায় মাইওরকা। হেমড দেশের বাইরে তার প্রথম মৌসুম শেষ করেন ৯ গোল দিয়ে, যার মধ্যে ৪টি এসেছে পেনাল্টি থেকে। পরের মৌসুমে ১১টি গোল দেন। ২০১৩ সালে পায়ের ইনজুরির কারণে ৭ মাসের জন্য মাঠের বাইরে চলে যান।
আলমেরিয়া
২০১৪ সালের ২ জুলাইয়ে হেমড ২ বছরের চুক্তিতে আলমেরিয়ায় যোগ দেরন। ৪ অক্টোবরে ক্লাবটির হয়ে অভিষেক গোল করেন। ২০১৫ সালে হেমড মালাগা (২-১ জয়ী) এবং ভালেনসিয়ার (২-৩ পরাজয়) বিপক্ষে গোল করেন। সে আলমেরিয়ার হয়ে প্রথম মৌসুমে ৮ গোল দিয়ে দলের সর্বোচ্চ গোলদাতা নির্বাচিত হলেও তার ক্লাব লিগ থেকে অবনমিত হয়।
ব্রাইটন হোভ আলবিয়ন
২০১৫ সালের জুনে হেমড ৩ বছরের চুক্তিতে ইংলিশ প্রিমিয়ার লিগের ক্লাব ব্রাইটন হোভ আলবিয়নে ফ্রি ট্রান্সফারে যোগ দেন। ব্রাইটনের হয়ে তার অভিষেক গোল করেন পেনাল্টি থেকে ম্যাচের একদম শেষদিকে, ম্যাচটিতে ফুলহামের বিপক্ষে ২-১ গোলে জয়লাভ করে ব্রাইটন। হেমড ২০১৫ সালের সেপ্টেম্বর থেকে ২০১৬ সালের ফেব্রুয়ারি পর্যন্ত মাত্র একটি গোল করেন, ফলে সমর্থকদের কাছথেকে তীব্র সমালোচনার স্বীকার হন, কিন্তু পরবর্তীতে ১৭ গোল দিয়ে ক্লাবের সর্বোচ্চ গোলদাতা হিসেবে মৌসুম শেষ করেন।
২০১৬-১৭ মৌসুমে প্রিমিয়ার লিগে উত্তীর্ণ হওয়া ব্রাইটনের হয়ে সব টুর্নামেন্ট মিলিয়ে ১৩ গোল দেন।
২০১৭ সালের ৯ সেপ্টেম্বরে হেমড প্রিমিয়ার লিগে নিজের প্রথম গোল করেন, ম্যাচটিতে ব্রাইটন ৩-১ গোলে হারায় ওয়েস্ট ব্রমউইচ আলবিয়নকে। ২৪ সেপ্টেম্বরে হেমড পরবর্তীতে ঘরের মাঠে নিউক্যাসেল ইউনাইটেডের বিপক্ষে ম্যাচের একমাত্র জয়সূচক গোলটি করেন। নিউক্যাসেল ডিফেন্ডার আন্দ্রে ইয়েডলিনকে ফাউল করার অপরাধে তিনদিন পর এফএ হেমডকে তিন ম্যাচের জন্য নিষিদ্ধ করেন। ২০১৭ সালের ১৬ নভেম্বরে হেমড পুনরায় ২০১৯ সালের গ্রীস্ম পর্যন্ত নতুন চুক্তি নবায়ন করেন।
আন্তর্জাতিক ক্যারিয়ার
হেমড ইসরাইল জাতীয় অনূর্ধ্ব ১৭, অনূর্ধ্ব ১৮, অনূর্ধ্ব ১৯ এবং অনূর্ধ্ব ২১ দলে নিয়মিত খেলেন। ২০১১ সালের জানুয়ারিতে জাতীয় দলে ডাক পান। মে মাসে লাটভিয়ার বিপক্ষে প্রীতি ম্যাচকে সামনে রেখে জাতীয় দলে ডাক পান। ৪ জুন তার অভিষেক হয়, ম্যাচে ইয়সি বেনায়নকে একটি এসিস্ট করেন এবং ২-১ গোলে জয় পান। ৬ সেপ্টেম্বরে প্রথম আন্তর্জাতিক গোল করেন, তবে ক্রোয়েশিয়ার বিপক্ষে ম্যাচটিতে ১-৩ গোলে হারে ইসরাইল। একই বছরের ১২ অক্টোবরে লুক্সেমবুর্গের বিপক্ষে হ্যাট্রিক করে দলকে ৬-০ গোলের বিশাল জয় এনে দেন।
মাক্কাবি হাইফা
ইসরাইলী প্রিমিয়ার লিগ ২০১০-১১
কোয়াশিয়রকর
কোয়াশিয়রকর হলো প্রোটিনের তীব্র অপুষ্টিজনিত রোগ যাতে শোথ এবং ফ্যাটি লিভার হয়। এটি তখনই ঘটে যখন পর্যাপ্ত পরিমাণে ক্যালরি গ্রহণ ঘটে কিন্তু অপর্যাপ্ত পরিমানে প্রোটিন খরচ (বা ভাল মানের প্রোটিনের অভাব থাকে) হয়। এই বৈশিষ্ট্য কোয়াশিয়রকরকে ম্যারাসমাস থেকে আলাদা করে। সাম্প্রতিক গবেষণায় দেখা গেছে যে অ্যান্টিঅক্সিডেন্ট মাইক্রোনিউট্রিয়েন্টের অভাব যেমন β-ক্যারোটিন, লাইকোপেন, অন্যান্য ক্যারোটিনয়েড এবং ভিটামিন সি এবং সেইসাথে অ্যাফ্ল্যাটক্সিনের উপস্থিতি রোগের বিকাশে ভূমিকা পালন করতে পারে। তবে কোয়াশিওরকরের সঠিক কারণ এখনও জানা যায়নি। অপর্যাপ্ত খাদ্য সরবরাহ কোয়াশিওরকরের ঘটনার সাথে সম্পর্কযুক্ত। তবে এটি উচ্চ আয়ের দেশগুলিতে বিরল।  এটি সাধারণত পাঁচ বছর বয়সী শিশুদের দুধ ছাড়ানোর আগে ঘটে।
কোয়াশিওরকরের সাথে সাদৃশ্যপূর্ণ শর্তগুলি বিশ্বজুড়ে ইতিহাস জুড়ে ভালভাবে নথিভুক্ত ছিল। জ্যামাইকান শিশুরোগ বিশেষজ্ঞ সিসিলি উইলিয়ামস এই রোগের প্রথম আনুষ্ঠানিক বিবরণ প্রকাশের দুই বছর পরে ১৯৩৫ সালে এই শব্দটি চালু করেছিলেন। উইলিয়ামসই প্রথম যিনি কোয়াশিওরকরের উপর গবেষণা পরিচালনা করেন এবং এটিকে অন্যান্য খাদ্যতালিকাগত ঘাটতি থেকে আলাদা করেন। তিনিই প্রথম পরামর্শ দিয়েছিলেন যে এটি প্রোটিনের ঘাটতি হতে পারে।  কোয়াশিয়রকর নামটি ঘানার উপকূলীয়  গা ভাষা থেকে নেওয়া হয়েছে। যার অর্থ "নতুন শিশুর আগমনের সময় শিশুর যে অসুস্থতা হয়" বা "বঞ্চিত শিশুর রোগ"।. ঝুঁকিপূর্ণ জনসংখ্যায়, শিশুদের বুকের দুধ ছাড়ানো এবং ভুট্টা, কাসাভা বা ভাত সহ উচ্চ কার্বোহাইড্রেটযুক্ত খাবার খাওয়া শুরু করার পরে কোয়াশিওরকরের বিকাশ হতে পারে।
শ্রেণীবিভাগ
ওয়েলকাম শ্রেণিবিন্যাস হলো শিশুদের মধ্যে প্রোটিন-শক্তি অপুষ্টিকে শ্রেণীবদ্ধ করার জন্য একটি পদ্ধতি। যা তাদের বয়সের তুলনায় ওজন এবং শোথের উপস্থিতির উপর ভিত্তি করে। অন্যান্য শ্রেণিবিন্যাসের মধ্যে রয়েছে গোমেজ শ্রেণিবিন্যাস এবং ওয়াটারলো শ্রেণিবিন্যাস।
লক্ষণ ও উপসর্গ
১. ওজন কমে যাওয়া
২. চাঁদের মতো গোলাকার মুখ। চর্বি ও পানি জমে গিয়ে মুখ ফুলে এ আকার ধারণ করে।
৩. চুলের রং পরিবর্তন ও পাতলা হওয়া।
৪. ফ্লাকি পেইন্ট সাদৃশ্য চর্মরোগ ।
৫. শোথ বা পায়ের পাতায় পানি ।
৬. যকৃতের আয়তন বৃদ্ধি।
৭. শরীরে পানি আসা ।
কারণসমূহ
কোয়াশিওরকর সাধারণত ১-৩ বছর বয়সের মায়ের দুধ ছাড়ানো শিশুদের মধ্যে বেশি হয়হঠাৎ করে মায়ের দুধ ছাড়ানো হলে অথবা দীর্ঘদিন কেবল মায়ের দুধ খাওয়ানো হলে এবং সেই সাথে পুষ্টিকর পরিপূরক খাবারের অভাব হলে, শিশু এই রোগে আক্রান্ত হয়শিশু উচ্চতায় ও ওজনে বাড়ে না, বয়স বাড়লেও শিশুকে ছোট খর্বকায় দেখায়প্রোটিনের অভাবে পেশী শীর্ণ দুর্বল হয়, চুলের রং বিবর্ণ হয়চামড়ায় ঘা হয় এবং মুখমণ্ডল, হাত ও পায়ে পানি জমে (edema)। ফলে শিশুকে গোলগাল দেখায়যকৃতের আকার বেড়ে যাওয়াতে পেট মোটা দেখায়মস্তিষ্কের বৃদ্ধি ও বিকাশ বাধাপ্রাপ্ত হয়, ফলে শিশুর মানসিক বিকাশ মন্থর হয়ে পড়েরোগ প্রতিরোধের ক্ষমতা কমে যাওয়ায় শিশু সহজেই নানারকম সংক্রামক ব্যাধিতে আক্রান্ত হয়হজমকারী এনজাইমের সংশ্লেষণ এবং পরিপাকতন্ত্রের ঝিল্লী ক্ষয়প্রাপ্ত হওয়ায় খাদ্যের হজমে ব্যাঘাত হয় এবং ডায়রিয়া দেখা দেয়এই রোগ হঠাৎ করে হয় নাবহুদিন অপুষ্টির ফলে, শিশু বারবার রোগ সংক্রমণে আক্রান্ত হয় এবং দেহের পুষ্টি নিঃশেষ হয়ে শিশু এমনকি মারাও যায়প্রোটিনের অপুষ্টিতে রাতকানা ও রক্তস্বল্পতাও দেখা দেয়.
প্রতিরোধ
পুষ্টি যোগানো
ডোমেইন নাম রেজিস্ট্রার
একটি ডোমেইন নাম রেজিস্ট্রার এমন একটি কোম্পানি যা ইন্টারনেট ডোমেইন নামগুলির সংরক্ষণ পরিচালনা করে। একটি ডোমেইন নাম রেজিস্ট্রার একটি জেনেরিক টপ-লেভেল ডোমেইন (জিটিএলডি) রেজিস্ট্রি অথবা একটি কান্ট্রি কোড টপ-লেভেল ডোমেইন (সিসিটিএলডি) রেজিস্ট্রি দ্বারা অনুমোদিত হতে হবে। একজন রেজিস্ট্রার নির্ধারিত ডোমেইন নাম রেজিস্ট্রির নির্দেশিকা অনুযায়ী কাজ করে।
ইতিহাস
১৯৯৯ সাল পর্যন্ত, নেটওয়ার্ক সলিউশন ইনকর্পোরেটেড (এনএসআই) .কম, .নেট, এবং .অর্গ টপ-লেভেল ডোমেইন (টিএলডি) এর জন্য রেজিস্ট্রি পরিচালনা করে। ডোমেইন নাম রেজিস্ট্রি অপারেটরের কাজ ছাড়াও, এই ডোমেনগুলির জন্য এটি একমাত্র রেজিস্ট্রারও ছিল। যাইহোক, বেশ কয়েকটি কোম্পানি স্বাধীন রেজিস্ট্রার পরিষেবা তৈরি করেছিল। ১৯৯৬ সালে এমন কোম্পানির একটি ইভান পোপের কোম্পানি, নেটনেমস, একটি স্বতন্ত্র বাণিজ্যিক ডোমেইন নাম নিবন্ধন পরিষেবার ধারণা তৈরি করে যা জনসাধারণের কাছে ডোমেইন নিবন্ধন এবং অন্যান্য সংশ্লিষ্ট পরিষেবা বিক্রি করে, কার্যকরভাবে একটি শিল্পের খুচরা বাহু প্রতিষ্ঠা করে যার রেজিস্ট্রি পাইকারী বিক্রেতা।
১৯৯৭ সালে, পিজিমিডিয়া ডিএনএস রুট জোনকে একটি অপরিহার্য সুবিধা হিসেবে উল্লেখ করে এনএসআই-এর বিরুদ্ধে একটি অবিশ্বাস মামলা দায়ের করে এবং ন্যাশনাল সায়েন্স ফাউন্ডেশন (এনএসএফ) এই ক্রিয়ায় প্রতিবাদী হিসেবে যোগদান করে। শেষ পর্যন্ত, এনএসআইকে অবিশ্বাস মামলা থেকে রেহাই দেওয়া হয়েছিল, কিন্তু মামলাটি ডোমেইন নাম বাজার পুনর্গঠনের জন্য যথেষ্ট চাপ সৃষ্টি করেছিল।
১৯৯৮ সালের অক্টোবরে, ক্রমবর্ধমান ডোমেইন নাম নিবন্ধন ব্যবসা এবং অন্যান্য আগ্রহী পক্ষের চাপের পরে, মার্কিন যুক্তরাষ্ট্রের বাণিজ্য বিভাগের সাথে এনএসআই এর চুক্তি সংশোধন করা হয়েছিল। এই সংশোধনের জন্য একটি শেয়ার্ড রেজিস্ট্রেশন সিস্টেম তৈরির প্রয়োজন ছিল যা একাধিক রেজিস্ট্রারকে সমর্থন করে। ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন)-এর তত্ত্বাবধানে এই সিস্টেমটি আনুষ্ঠানিকভাবে সেবা দেয়া শুরু করে, যদিও ১১ মার্চ, ১৯৯৯ থেকে এই সিস্টেমটি ব্যবহার করে বেশ কিছু টেস্টব্যাড রেজিস্ট্রার ছিল। তারপর থেকে, ৯০০ টিরও বেশি রেজিস্ট্রার প্রবেশ করেছে ডোমেইন নাম নিবন্ধন পরিষেবার বাজারে।
যেসব রেজিস্ট্রার প্রাথমিকভাবে বাজারে প্রবেশ করেছিলেন তাদের মধ্যে অনেকেই ক্রমাগত বৃদ্ধি পেয়েছে এবং প্রতিদ্বন্দ্বীদের ছাড়িয়ে গেছে। গোড্যাডি হলো সবচেয়ে বড় রেজিস্ট্রার। অন্যান্য ব্যাপকভাবে ব্যবহৃত রেজিস্ট্রারগুলির মধ্যে রয়েছে ইনোম, টুকোস, ওয়েব সেন্ট্রাল গ্রুপ। রেজিস্ট্রার যারা প্রথম দিকে বাজারে নেতৃত্ব দিয়েছিলেন কিন্তু পরবর্তীতে প্রতিদ্বন্দ্বীদের ছাড়িয়ে গিয়েছিলেন তাদের মধ্যে রয়েছে নেটওয়ার্ক সলিউশন এবং ডটস্টার।
প্রতিটি আইসিএএন-অনুমোদিত রেজিস্ট্রারকে অবশ্যই $৪,০০০ মার্কিন ডলার এবং একটি পরিবর্তনশীল ফি প্রদান করতে হবে। পরিবর্তনশীল রেজিস্ট্রার ফির যোগফল মোট $৩.৮ মিলিয়ন মার্কিন ডলার। ভাগ করা নিবন্ধন ব্যবস্থার দ্বারা ব্যবহারকারীদের বিভিন্ন দামে বিভিন্ন পরিসেবা প্রদানকারী অনেক নিবন্ধক থেকে বেছে নিতে সক্ষম করে।
আনন্দমোহন চক্রবর্তী
জন্ম ও শিক্ষাজীবন
ডঃ আনন্দমোহন চক্রবর্তী (সাধারণত বিজ্ঞান পরিমন্ডলে "Al" নামে পরিচিত) ১৯৩৮ খ্রিস্টাব্দের ৪ এপ্রিল ব্রিটিশ ভারতের সাঁইথিয়া শহরে জন্মগ্রহণ করেন। তিনি সাঁইথিয়া উচ্চ বিদ্যালয়, রামকৃষ্ণ মিশন বিদ্যামন্দির ও সেন্ট জেভিয়ার'স কলেজ থেকে স্নাতক পূর্ববর্তী শিক্ষালাভ করেন। প্রফেসর চক্রবর্তী ১৯৬৫ খ্রিস্টাব্দে কলিকাতা বিশ্ববিদ্যালয় থেকে ডক্টরেট ডিগ্রি অর্জন করেন।
কর্মজীবন
ডক্টর চক্রবর্তী শিকাগোর ইলিনয় বিশ্ববিদ্যালয় অফ মেডিসিনের অণুজীব বিজ্ঞান এবং রোগের অনাক্রম্যতা বিষয়ের একজন বিশিষ্ট অধ্যাপক ছিলেন। একজন অগ্রগণ্য বিশিষ্ট বিজ্ঞানী ছাড়াও আনন্দমোহন চক্রবর্তী বিচারক, সরকার এবং জাতিসংঘের উপদেষ্টা ছিলেন। তিনি জাতিসংঘের শিল্প উন্নয়ন সংস্থা কমিটির অন্যতম প্রতিষ্ঠাতা সদস্য ছিলেন। এই সংস্থা যখন জেনেটিক ইঞ্জিনিয়ারিং এবং বায়োটেকনোলজির আন্তর্জাতিক কেন্দ্র প্রতিষ্ঠার প্রস্তাব করেছিল, তখন থেকেই তিনি এর বৈজ্ঞানিক উপদেষ্টা পরিষদের সদস্য হয়েছিলেন। তিনি মার্কিন সরকারের ন্যাশনাল ইনস্টিটিউট অফ হেলথ (এনআইএইচ)-এর অধ্যয়ন বিভাগের সদস্য, জাতীয় বিজ্ঞান একাডেমির জীববিজ্ঞান বোর্ডের সদস্য এবং জাতীয় গবেষণা কাউন্সিলের বায়োটেকনোলজি বিভাগের সদস্য হিসাবে কাজ করেছেন।
তিনি সুইডেনের স্টকহোম এনভায়রনমেন্ট ইনস্টিটিউটেও গবেষণা করেছেন। তিনি অনেক শিক্ষা প্রতিষ্ঠান বৈজ্ঞানিক উপদেষ্টা কমিটির সদস্য হিসেবে কাজ করেছেন, যেমন- মিশিগান বায়োটেকনোলজি ইনস্টিটিউট, মন্টানা স্টেট ইউনিভার্সিটি, বায়োফিল্ম ইঞ্জিনিয়ারিং কেন্দ্র, মিশিগান স্টেট ইউনিভার্সিটির মাইক্রোবিয়াল ইকোলজি সেন্টার, কানাডার অ্যালবার্টা, ক্যালগারি প্রদেশের কানাডিয়ান ব্যাকটেরিয়াজনিত রোগ নেটওয়ার্ক সংস্থা ইত্যাদি। ডাঃ চক্রবর্তী ব্রাসেল্‌সের ন্যাটো বা উত্তর আটলান্টিক নিরাপত্তা জোটের বাণিজ্যিক উপদেষ্টা গ্রুপের সদস্য হিসাবেও কাজ করেছেন। তিনি আইনস্টাইন ইনস্টিটিউট ফর সায়েন্স-এর স্বাস্থ্য এবং বিচারবিভাগের পরিচালনা পর্ষদের সদস্য।
গবেষণাকর্ম
প্রফেসর চক্রবর্তী নিউ ইয়র্কের সেনেকটেডি শহরের জেনারেল ইলেকট্রিক কোম্পানির গবেষণা ও উন্নয়ন কেন্দ্রে কর্মরত সময় ১৯৭১ খ্রিস্টাব্দে জিনগত প্রকৌশলবিদ্যার সাহায্যে সিউডোমোনাস ব্যাকটেরিয়ার একটি নতুন প্রজাতি(তেল ভক্ষণকারী ব্যাকটেরিয়া) আবিষ্কার করেন।
সেই সময়, তেল-বিপাকীয় ব্যাকটিরিয়াগুলির চারটি প্রজাতির অস্তিত্বের কথা জানা গিয়েছিল। কিন্তু যখন তেল ছড়িয়ে পড়ে, তখন তারা একে অপরের সাথে প্রতিযোগিতা করে। ফলে তারা খুর সীমিত পরিমাণ তেলই পরিশোধন করতে পারে। তেল হ্রাস করার জন্য দায়ী জিনগুলি প্লাজমিডে উপস্থিত ছিল, যা প্রজাতির মধ্যে স্থানান্তরিত হতে পারতো।
প্লাজমিড স্থানান্তরের পরে রূপান্তরিত জীবকে অতিবেগুনি রশ্মির প্রভাবে বিকৃত করে অধ্যাপক চক্রবর্তী জেনেটিক ক্রস-লিঙ্কিংয়ের একটি পদ্ধতি আবিষ্কার করেছিলেন যা প্লাজমিডে উপস্থিত চারটি জিনকে একটি স্থানে স্থিত করেছিল। এই নব-আবিষ্কৃত স্থিতিশীল, ব্যাকটিরিয়া প্রজাতিটি (বর্তমানে সিউডোমোনাস পুটিডা নামে পরিচিত) আগের চারটি স্ট্রেনের মাইক্রোবস্-এর চেয়ে দুই বা তার অধিক দ্রুততার সঙ্গে তেল ভক্ষণ করতে পারতো। প্রফেসর চক্রবর্তী এই নব আবিষ্কৃত মাইক্রোবকে  multiplasmid hydrocarbon-degrading Pseudomonas   নাম দিয়েছিল, যা ছড়িয়ে পরা তেলের প্রায় দুই-তৃতীয়াংশ হজম করতে পারতো। এই ব্যাকটেরিয়াটি আন্তর্জাতিকভাবে পরিচিতি লাভ করে যখন তিনি এই ব্যাকটেরিয়াটি আবিষ্কারের জন্য পেটেন্ট দাবি করেন। পেটেন্ট অফিস প্রাথমিকভাবে তাঁকে পেটেন্ট দিতে অস্বীকার করে, কারণ আমেরিকায় জীবিত জীবের পেটেন্ট দেওয়া নিশোধ ছিল। প্রফেসর চক্রবর্তী আমেরিকার শুল্ক ও পেটেন্ট বিভাগের আদালতে পেটেন্টের জন্য দাবি জানালে আদালত তার দাবিকে স্বীকৃতি জানায়-
আমেরিকার পেটেন্ট ও ট্রেডমার্ক কমিশনার, সিডনি এ. ডায়মন্ড চক্রবর্তীর দাবি মার্কিন সুপ্রিম কোর্টে জানালে মামলাটি ১৯৮০ খ্রিস্টাব্দের ১৭ মার্চ থেকে ১৬ জুন পর্যন্ত চলে। এই পেটেন্টটি ৫-৪-এর সিদ্ধান্তে মার্কিন সুপ্রিম কোর্ট (ডায়মন্ড বনাম চক্রবর্তী) মঞ্জুর করেছিল। সিদ্ধান্ত ছিল-
অধ্যাপক চক্রবর্তীর যুগান্তকারী গবেষণা ও জিনগতভাবে পরিবর্তিত অণুজীবের পেটেন্ট গ্রহণ তাঁকে আন্তর্জাতিক স্বীকৃতি এনে দেয়।
বর্তমান গবেষণাকর্ম
বর্তমানে তিনি এবং তার গবেষণাগারে ক্যান্সার প্রতিরোধের ক্ষেত্রে ব্যাকটিরিয়ার কিউপ্রিডক্সিন (কপার প্রোটিন) এবং সাইটোক্রোমের ভূমিকা সম্পর্কে এবং কীভাবে ক্যানসার কোশের কোশচক্রের অগ্রগতিতে বন্ধ করা যায়, সেই বিষয়ে বিশদে গবেষণা করছে। এই প্রোটিনগুলি ব্যাকটিরিয়ার ইলেকট্রন পরিবহনের সঙ্গে জড়িত থাকার জন্য আগে পরিচিত ছিল। তিনি অ্যান্টিনোপ্লাস্টিক বৈশিষ্ট্যসহ একটি ব্যাকটিরিয়া প্রোটিন, আজুরিনকে পৃথক করেছেন। তিনি নিশেরিয়া, প্লাজমোডিয়া এবং এসিডিথিওব্যাসিলাস ফেরোঅক্সিডানাস (Acidithiobacillus ferrooxidans) সহ একাধিক মাইক্রোবায়োলজিকাল প্রজাতি অন্তর্ভুক্ত করার জন্য তার ল্যাবটির কাজকে প্রসারিত করেছেন। ২০০১ খ্রিস্টাব্দে অধ্যাপক চক্রবর্তী সিডিজি থেরাপিউটিক্স নামে একটি সংস্থা প্রতিষ্ঠা করেছিলেন, যা শিকাগোর ইলিনয় ইউনিভার্সিটিতে তার গবেষণা দ্বারা নির্মিত পাঁচটি পেটেন্ট সম্পর্কিত মালিকানার তথ্য গ্রহণ করে। ইলিনয় বিশ্ববিদ্যালয় পেটেন্টগুলির দাবিদার, তবে সিডিজি থেরাপিউটিকদের পেটেন্টগুলির একচেটিয়া লাইসেন্স জারি করে।
২০০৮ খ্রিস্টাব্দে প্রফেসর চক্রবর্তী ক্যান্সারের বিরুদ্ধে কার্যকর চিকিৎসা, ভ্যাকসিন, ডায়াগনস্টিক এবং ব্যাকটিরিয়া থেকে সৃষ্ট, জনস্বাস্থ্যের জন্য ক্ষতিকর কোনো রোগের প্রতিরোধের জন্য গুজরাতের আহমেদাবাদে Amrita Therapeutics Ltd. নামে একটি দ্বিতীয় বায়োফর্মাসিউটিক্যাল সংস্থা প্রতিষ্ঠা করেন। অমৃতা থেরাপিউটিক্স লিমিটেড গুজরাটের ভেঞ্চার ফিনান্স লিমিটেড থেকে ২০০৮-এর শেষদিকে প্রাথমিক অর্থ সাহায্য পেয়েছিল এবং আরও সম্প্রতি বায়োটেকনোলজি ইন্ডাস্ট্রি প্রোমোশন প্রোগ্রামের (বিআইপিপি) অধীনে ভারতীয় বায়োটেকনোলজি বিভাগ থেকে দু'বছর গবেষণাকর্মের জন্য অনুদান পেয়েছে।
সম্মাননা
অধ্যাপক চক্রবর্তী বিভিন্ন দেশ থেকে নানা পুরস্কারে ভূষিত হয়েছেন। তিনি ১৯৫৭ খ্রিস্টাব্দে আমেরিকার ইন্ডাস্ট্রিয়াল রিসার্চ অর্গানাইজেশন-এর পক্ষ থেকে Scientist of the Year পুরস্কার পান। এরপরে আমেরিকার Environmental Protection Agency-র পক্ষ থেকে ‘Distinguished Scientist’ পুরস্কার, America-র National Institute of Health থেকে মেরিট পুরস্কার পেয়েছেন। ২০০৭ খ্রিস্টাব্দে জৈব-দর্শন-এ তার অবদানের জন্য Golden Eurydice Award পান। জেনেটিক ইঞ্জিনিয়ারিং প্রযুক্তিতে তার অবদানের জন্য, ২০০৭ খ্রিস্টাব্দে ভারত সরকার তাঁকে অসামরিক পদ্মশ্রী পুরস্কারে ভূষিত করে।
ফালগুনী রায়
ফালগুনী রায় (জুলাই ৭, ১৯৪৫ − মে ৩১, ১৯৮১) ছিলেন একজন বাঙালী কবি। তিনি হাংরি আন্দোলনের একজন প্রখ্যাত কবি। অতিরিক্ত মাদক সেবন ও উচ্ছৃঙ্খল জীবনযাপনের কারণে মাত্র ৩৫ বছর বয়সে তিনি মারা যান। কম বয়সে মৃত্যুর জন্য তাকে নিয়ে বহু অতিকথা প্রচলিত হওয়ায় ও সাহসীকতার জন্য অনেক তরুণ কবিদের নিকট তিনি কিংবদন্তি। তার একমাত্র কাব্যগ্রন্হ নষ্ট আত্মার টেলিভিসন  ১৯৭৩ সালের পর বিভিন্ন লিটল ম্যাগাজিনসহ এযাবৎ নয়বার প্রকাশিত হয়েছে।
প্রাথমিক জীবন
সারুল রায়-এর জন্ম কলকাতার বরানগরের প্রখ্যাত জমিদার রতনলাল রায়ের পরিবারে। যার নামে বরানগরে 'রতনবাবুর ঘাট' বর্তমান। তার দাদা তুষার রায় ছিলেন কৃত্তিবাস গোষ্ঠীর কবি। স্বাধীনতার পর জমিদারি প্রথা অবসানের কারণে ফালগুনীর প্রজন্মে পরিবারটি আকল্পনীয় দুর্দশায় আক্রান্ত হয়, এবং সারুল চরিত্রে তার বিপুল প্রভাব পড়ে। তাদের পারিবারিক ভাঙনটিই ফালগুনীর কবিতার ভাঙা আঙ্গিকে প্রতিফলিত হয়েছে বলে আলোচকরা মনে করেন।
নষ্ট আত্মার টেলিভিসন
তার জীবদ্দশায়, ১৯৭৩ সালের ১৫ই আগস্ট, তার একমাত্র কাব্যগ্রন্হ নষ্ট আত্মার টেলিভিসন মাত্র কয়েকটি কবিতা নিয়ে চটি আকারে প্রকাশিত হয়েছিল । পরবর্তীকালে গবেষক ও আগ্রহীরা আরও কিছু কবিতা ও গদ্য খুঁজে পেয়েছেন ও গ্রন্হটিতে সংযোজন করেছেন। সেকারণে তার গ্রন্হটি বারংবার প্রকাশিত হয়েছে। এ পর্যন্ত তার লেখা ৪২টি কবিতা ও ৬টি গদ্য পাওয়া গেছে। কবি উৎপলকুমার বসু বলেছেন যে এই গ্রন্হটি বাংলা সাহিত্যে আধুনিকতাবাদের সমাপ্তি সূচিত করে।
ভাল্কি
ভাল্কি (বৈজ্ঞানিক নাম: Psolos fuligo (Mabille)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।
আকার
ভাল্কি এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।
বিস্তার
ভারত (পশ্চিমঘাট পর্বত, কেরালা, মহারাষ্ট্র, পশ্চিমবঙ্গ, অসম থেকে অরুণাচল প্রদেশ ও উত্তর পূর্ব ভারত) বাংলাদেশ ও মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারেই ডানার উপরিতল চকচকে ঘন বাদামি এবং সামনের ও পিছনের ডানা সম্পূর্ণ দাগ-ছোপ হীন।
ডানার নিম্নতল উপরিতল অপেক্ষা ফ্যাকাশে বাদামি ও বেগুনি (purple) আভাযুক্ত। সামনের ডানার শীর্ষে (apex) ধূসর বেগুনি (purple -grey) ছোপ বর্তমান। ৪ থেকে ৯ নং শিরামধ্যে কতগুলি ছোপ লক্ষ্য করা যায়।
পিছনের ডানার মধ্যভাগে ও প্রান্তে অস্পষ্ট ধূসর বেগুনি বন্ধনী চোখে পরে। ২ থেকে ৫ নং শিরামধ্যে ছোট, আবছা ও ফ্যাকাশে ৪ টি সরলরৈখিকভাবে অবস্হিত ডিসকাল ছোপ চোখে পরে। ৬ নং শিরামধ্যে অপর অনুরূপ ডিসকাল ছোপটি ছোপসারির থেকে খানিকটা ভিতরদিকে অবস্থিত এবং ৭ নং শিরামধ্যে আরও ভিতরদিকে আরও একটি অনুরূপ ছোপ বর্তমান।  সেল-এর উপরি কিনারার মধ্যভাগে একটি ছোপ বিদ্যমান। পুরুষ ও স্ত্রী প্রকার অনুরূপ, তবে পুরুষ প্রকারে সামনের ডানার নিম্নতলে ২ নং শিরার উৎসস্হলের নিচে একটি চকচকে দাগ (brand) দেখা যায়।
শুঙ্গ কালো; মাথা, বক্ষদেশ ও উদর উপরিতলে ঘন বাদামি এবং নিম্নতলে ফ্যাকাশে বাদামি।
আচরণ
সুলভ-দর্শন এই প্রজাতির উড়ান দুর্বল, ধীর ও অলস। যে কোনো ভারতীয় স্কিপার প্রজাতির তুলনায় এদের উড়ান দুর্বলতর ।এরা ভূমির কাছাকাছি নিচ দিয়ে ওড়ে। ছায়াময় পরিবেশ ও বাসভূমি এদের ভীষণ পছন্দের, তাই এরা ঘন ঝোপঝাড় ও ঘন জঙ্গলের ভিতরেই থাকে। মাঝেমধ্যে ঝোপঝাড় ও ঘন জঙ্গলের ভিতর থেকে বেরিয়ে জঙ্গলের পথে খানিক বিচরণ করে আবার সেখানেই ফিরে যায়। পাতায় ও ফুলে বসে এই প্রজাতিকে রোদ পোহাতে ও মধুপান করতে দেখা যায়; তবে সচরাচর মাটিতে অবস্থান করে না। পাতায় বসার সময় এরা ডানা খাঁড়া করে বসে, কিন্তু সামনের ডানা দুটি সামান্য ফাঁক করে রাখে (parted) এবং দুই ডানার শীর্ষ কখনো একে ওপরের সাথে জোড়া লাগায় না। বসার এই বিশেষ ভঙ্গিমার কারণেই এদের ডাস্কি পার্টউইং নামকরণ হয়েছে। পশ্চিমঘাট পর্বতে বর্ষার মাসগুলো থেকে ডিসেম্বর পর্যন্ত চিরহরিৎ বনাঞ্চলে এদের উপস্থিতি খুবই প্রাচুর্যপূর্ণ (abundant)।
আবদুর রহিম (বীর বিক্রম)
শহীদ আবদুর রহিম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ৭৭।
জন্ম ও শিক্ষাজীবন
আবদুর রহিমের জন্ম ব্রাহ্মণবাড়িয়া জেলার কসবা উপজেলার মেহারী ইউনিয়নের খেওড়া গ্রামে। তার বাবার নাম খোরশেদ মিয়া এবং মায়ের নাম সুফিয়া খাতুন। তিনি অবিবাহিত ছিলেন। ছয় ভাই, তিন বোনের মধ্যে তিনি ছিলেন সবার বড়।
কর্মজীবন
১৯৭১ সালে পাকিস্তানি সেনাবাহিনীর অষ্টম ইস্ট বেঙ্গল রেজিমেন্টে কর্মরত ছিলেন আবদুর রহিম। মুক্তিযুদ্ধ শুরু হলে তিনি যুদ্ধে যোগ দেন। চট্টগ্রামে প্রতিরোধযুদ্ধে অংশ নেওয়ার পর তার দলের সঙ্গে ভারতে যান। প্রথমে ১১ নম্বর সেক্টরের অধীনে, পরে জেড ফোর্সের অধীনে যুদ্ধ করেন। অক্টোবরের প্রথমার্ধে জেড ফোর্স সিলেট এলাকায় যায়। কিন্তু তাদের দল চিলমারীতে থেকে যায়। আবদুর রহিম রৌমারীর ঠাকুরের চরসহ আরও কয়েকটি স্থানে যুদ্ধ করেন।
মুক্তিযুদ্ধে ভূমিকা
১৯৭১ সালের ১৭ অক্টোবর শেষ রাতে কুড়িগ্রাম জেলার অন্তর্গত চিলমারীর আকাশ গোলাগুলিতে রক্তিম হয়ে উঠে। মুক্তিবাহিনীর কয়েকটি দল একযোগে আক্রমণ করেছে চিলমারীর বিভিন্ন পাকিস্তানি প্রতিরক্ষা অবস্থানে। একটি দলে ছিলেন আবদুর রহিম। তিনি নিয়মিত বাহিনীর সদস্য ছিলেন। বিভিন্ন স্থানে আগুনের লেলিহান শিখা আর কালো ধোঁয়া। সকালের আলো ফোটার আগেই আগুনের আলোয় চারদিক আলোকিত হয়ে উঠল। একদিকে গোলাগুলির তীব্র শব্দ, অন্যদিকে হতবিহ্বল নারী-পুরুষের ক্রন্দনরোল—যেন মহাপ্রলয় চলছে। চিলমারীর অভিযানে শঙ্কা-সংকট কোনো অংশে কম ছিল না। চিলমারীর বিপরীতে নদের পূর্বে রৌমারী। সেখান থেকে বিশাল ব্রহ্মপুত্র নদ অতিক্রম করে চিলমারীতে আক্রমণ পরিচালনা করা ছিল দুঃসাধ্য একটি কাজ। ১৯৭১ সালে চিলমারীর কয়েকটি স্থানে ছিল পাকিস্তানি সেনাবাহিনীর প্রতিরক্ষা অবস্থান। এর মধ্যে ওয়াপদার অবস্থান ছিল সবচেয়ে সুরক্ষিত। ওই অবস্থানেই আবদুর রহিমরা আক্রমণ করেন সেখানে। তার দলনেতা ছিলেন আবদুল মান্নান (মুক্তিযোদ্ধা) (বীর বিক্রম)। আবদুর রহিম তার দলনেতার সঙ্গেই ছিলেন। ওয়াপদা ছাড়া চিলমারীর অন্যান্য পাকিস্তানি প্রতিরক্ষা অবস্থান কয়েক ঘণ্টার মধ্যে মুক্তিযোদ্ধাদের দখলে চলে আসে। কিন্তু ওয়াপদার প্রতিরক্ষা অবস্থান থেকে পাকিস্তানিদের কোনোভাবেই হটানো সম্ভব হচ্ছিল না। ওয়াপদার অবস্থানে ছিল বেশ কটি কংক্রিটের বাংকার। বেশির ভাগ বাংকারে ছিল মেশিনগান। এর মধ্যে একটি ছিল বেশ সুবিধাজনক অবস্থানে। সেখান থেকে পাকিস্তানিরা বিরামহীন গুলি ছুড়ছিল। একপর্যায়ে আবদুর রহিম জীবন বাজি রেখে ওই বাংকার ধ্বংস করার জন্য ক্রলিং করে এগিয়ে যান। বাংকারে গ্রেনেড ছোড়ার সময় গুলিবিদ্ধ হন। ঢলে পড়েন মাটিতে। মুক্তিযোদ্ধারা পাকিস্তানিদের তিন দিক থেকে অবরোধ করে রাখে। যুদ্ধ চলে কয়েক দিন ধরে। পরে পাকিস্তানিরা সেখান থেকে পালিয়ে যায়। শহীদ আবদুর রহিমকে সহযোদ্ধারা চিলমারীতে সমাহিত করেন। স্বাধীনতার পর তার মরদেহ সেখান থেকে তুলে কসবার কুটি-চৌমুহনী এলাকায় পুন সমাহিত করা হয়।
বাংলাদেশ ওশানোগ্রাফিক রিসার্চ ইনস্টিটিউট
বাংলাদেশ ওশানোগ্রাফিক রিসার্চ ইনস্টিটিউট (BORI): বাংলাদেশের প্রথম ও একমাত্র সমুদ্রবিদ্যা বিষয়ে জাতীয় প্রতিষ্ঠান যা একটি সরকারি প্রতিষ্ঠান যেটি সমুদ্র বিষয়ক গবেষণা কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানে নিয়োজিত। এই প্রতিষ্ঠানটি কক্সবাজারের রামু উপজেলার জঙ্গল গোয়ালিয়া পালং-এ অবস্থিত এবং বিজ্ঞান ও প্রযুক্তি মন্ত্রণালয়ের নিয়ন্ত্রণে পরিচালিত একটি সংবিধিবদ্ধ সংস্থা। সমুদ্র বিষয়ক গবেষণা কার্যক্রম গ্রহণ, গবেষণালব্ধ ফলাফলের প্রয়োগ এবং এতদসংশ্লিষ্ট সকল কার্যক্রম পরিচালনা, ব্যবস্থাপনা ও নিয়ন্ত্রণের উদ্দেশ্যে ২০১৫ এর সালে এই প্রতিষ্ঠানটি প্রতিষ্ঠা করা হয় ।
ইতিহাস
১৯৭৩ জাতির জনক বঙ্গবন্ধু শেখ মুজিবুর রহমান ‘সমুদ্র গবেষণা ইনস্টিটিউট’ প্রতিষ্ঠার উদ্যোগ গ্রহণ করলেও বিভিন্ন কারণে তা দীর্ঘদিন বন্ধ থাকার পর ১৯৯৬ সালে তৎকালীন প্রধানমন্ত্রী শেখ হাসিনা ‘জাতীয় সমুদ্র বিজ্ঞান ইনস্টিটিউট’ প্রতিষ্ঠার জন্যে একটি রিভিউ কমিটি গঠন করেন ও এর প্রেক্ষিতে বিজ্ঞান ও প্রযুক্তি মন্ত্রণালয়ের আওতায় জুন, ২০০০ থেকে জুলাই, ২০০৫ মেয়াদে ‘‘জাতীয় সমুদ্র গবেষণা ইনস্টিটিউট স্থাপন (১ম পর্যায়)’’ শীর্ষক প্রকল্প গ্রহণ করা হয়। ২০০৯ সনে একনেক সভায় ৪ একর জমির উপর ইনস্টিটিউট প্রতিষ্ঠার প্রস্তাব উপস্থাপিত হলে তা পরিবর্তন করে ৪০ একরে করা হয় এবং ২০১০ সালের মধ্যে কক্সবাজার জেলার রামু উপজেলার জঙ্গল গোয়ালিয়া পালং মৌজায় ৪০ একর জমি অধিগ্রহণের কাজ সমাপ্ত হয় এবং এরই ধারাবাহিকতায় ২০১৫ সালের ৫ মার্চ জাতীয় সংসদ এ বাংলাদেশ ওশানোগ্রাফিক রিসার্চ ইনস্টিটিউট আইন, ২০১৫ (২০১৫ সনের ৭নং আইন) পাশ হয়।
অবস্থান
কক্সবাজার জেলার রামু উপজেলার মেরিন ড্রাইভ সংলগ্ন রেজু খালের পাশে জঙ্গল গোয়ালিয়া পালং মৌজায় ৪০.৬২ একর জায়গায় জুড়ে ১০২.৮০ কোটি টাকা ব্যয়ে বিজ্ঞান ও প্রযুক্তি মন্ত্রণালয়ের অধীনস্থ একটি উন্নয়ন প্রকল্পের আওতায় ৫টি গবেষণাগার, ১টি ওশানোগ্রাফিক ডাটা সেন্টার, অডিও ভিজুয়্যাল সুবিধাসম্পন্ন সেমিনার কক্ষ, প্রশিক্ষণের জন্য শ্রেণী কক্ষ, মেডিক্যাল সেন্টার, ভিজিটিং সায়েন্টিস্ট ডরমেটরী, রেস্ট হাউজ, স্কুল কাম কমিউনিটি ভবন, ক্লাব ভবন, আনসার ব্যারক, আবাসিক কোয়ার্টার ইত্যাদি নিয়ে এই প্রতিষ্ঠানটি প্রতিষ্ঠিত।